stanford-oval/wikipedia huggingface dataset:
מיקוד (חברה)
ביקורת על פעולת החברה

בפברואר 2011 הוקם ארגון העובדים הראשון של החברה. באמצע אוגוסט 2011 פתחו מאבטחי החברה העובדים בעירית מודיעין בשביתה במחאה על כך שהחברה מסרבת להכיר ולנהל משא ומתן עם ארגון העובדים של החברה. בחודש ספטמבר של אותה שנה הודיעה הנהלת מיקוד כי היא מכיר בארגון ותנהל איתו משא ומתן על הסכם קיבוצי.
בשנת 2007 זכתה החברה במכרז החשב הכללי במשרד האוצר לאספקת שירותי אבטחת שרים. ב-2011 עלתה החברה לכותרות עקב תובענה ייצוגית שהוגשה כנגדה מצד 81 מאבטחי שרים, על סך 14 מיליון שקל על כך שהפרה תנאים סוציאליים של מאבטחי שרים ולא שילמה שעות נוספות, דמי חופשה, הבראה, מחלה וחגים.
הערות שוליים

↑  מוקד מיקוד אבטחה מהאתר מוקד אינפו
↑  הגדה השמאלית, הפרטת מחסומים והכיבוש המאוחר
↑  Who Profits, The Israeli Occupation Industry
↑  עומרי אפרים, מאבטחי חברת מיקוד במודיעין פתחו בעיצומים, באתר ynet, 14 באוגוסט 2011
↑  עמרי אפרים, חברת האבטחה מיקוד הכירה בייצוג כוח לעובדים, באתר ynet, 1 בספטמבר 2011
↑  תני גולדשטיין, מאבטחי השרים תובעים: לא קיבלנו שעות נוספות, באתר ynet, 29 באוגוסט 2011
חן מענית, ‏מאבטחי שרים תובעים 14 מיליון שקל: לא שילמו לנו על שעות נוספות, באתר גלובס, 29 באוגוסט 2011
מארק שון, מחאת המאבטחים: 81 מאבטחי שרים הגישו תביעה של 14.2 מיליון שקל נגד המדינה, באתר כלכליסט, 29 באוגוסט 2011
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
קונולופוס

| קונולופוס |
| --- | --- |
 איגואנה מצויצת
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: איגואנות
משפחה:: איגואניים
סוג:: קונולופוס
שם מדעי
 Conolophus ‏פיטזינגר, 1843

קוֹנוֹלוֹפוּס (שם מדעי: Conolophus) הוא סוג של לטאות ממשפחת האיגואניים. סוג זה הוא אנדמי לאיי גלאפגוס.
מקור השם הוא מיוונית עתיקה שבו κώνος (קונוס) משמעותו רכס ו-λοφος‏ lophos גב שמתאר את הרכס שנמצא במרכז גבם של מיני האיגואנות שבסוג זה.
מינים

בסוג זה שלושה מינים:
איגואנה מצויצת (Conolophus subcristatus)
איגואנת סנטה פה (Conolophus pallidus)
איגואנה ורודה (Conolophus marthae) - מין נדיר שנמצא ב-2009 לאחר שנחשב שנים למין נכחד
מיקלוש יושיקה

| --- | --- |

 לידה:  28 באפריל 1794 טורדה, ממלכת הבסבורג 
 פטירה:  27 בפברואר 1865 (בגיל 70) דרזדן, ממלכת סקסוניה 
 מדינה:  הונגריה 
 מקום קבורה:  בית הקברות המרכזי האז'ונגארד בקלוז' 
 שפות היצירה:  הונגרית 
 בן או בת זוג:  יוליה יושיקה 
 
הברון מיקלוש יושיקה, בשמו המלא מיקלוש אימרה פרקש יושיקה, ברון בראניצ'קאי (בהונגרית: Jósika Miklós, branyicskai báró,‏ 28 באפריל 1794 – 27 בפברואר 1865) היה סופר, פובליציסט ומחזאי הונגרי, יליד טרנסילבניה. השתתף במהפכה ההונגרית בשנים 1848-1849. נחשב ליוצר ז'אנר הרומן ההיסטורי בספרות ההונגרית. לצידם של גרגיי צ'יקי וקארוי קישפלודי היה אחד המחזאים הבולטים בהונגריה במאה ה-19. היה חבר באגודת קישפלודי.
ביוגרפיה > רקע משפחתי, שנות ילדותו ולימודיו

מקלוש יושיקה נולד בעיר טורדה שבטרנסילבניה, אז חלק מהממלכה ההונגרית, בימינו חלק מרומניה, כילד הרביעי מבין שבעת הילדים של הברון מיקלוש יושיקה האב ושל אלאונורה, בת לבית לאזאר. משפחת אביו הייתה משפחת אצילים אמידה, הידועה עוד מהמאה ה-16 ושורשיהם מובילים אל אזור הבאנאט של
סברין, בדרום-מערב של רומניה של ימינו. סבו מצד האב, אימרה יושיקה עבר לדת הקתולית בעת שרותו את הקיסרית האוסטרית מריה תרזה. בגיל 5 התיתם מיקלוש יושיקה הבן מאמו ועבר לטיפול סבתו מצד האב, אנה בורנמיסה. בבית סבתו, חינוכו עוצב במיוחד על ידי מורה נערץ, קולונל צרפתי לשעבר ובונה חופשי בשם לנואר דיביניון, ברון ד'ארמאן.
מגיל 10 יושיקה נשלח לפנימיה בגימנסיה של מסדר הפיאריסטים בעיר קלוז' (אז קולוז'וואר או קלאוזנבורג), הבירה ההיסטורית של טרנסילבניה. הוא המשיך שם את לימודיו באקדמיה למשפטים. בעת לימודיו התעניין במיוחד בספרויות הקלאסיות.
ביוגרפיה > איש צבא, פוליטיקאי ואיש רוח

בהסכמת אביו, הפסיק בשנת 1811 את לימודיו על מנת להתחיל קריירה צבאית. התגייס לגדוד דרגונים אוסטרי על-שם הנסיך אויגן מסבויה. עם גדוד זה הגיע למקומות שונים ברחבי האימפריה, לסקסוניה וטירול, ב-1812 לגליציה ובוקובינה ובין 1813-1814 נלחם באיטליה במסגרת המאבק המלחמתי של בית הבסבורג נגד נפוליאון.
אחרי שהצטיין בקרב מינצ'ו ב-8 בפברואר 1814 הועלה לדרגת מייג'ור לטננט (סגן). ב-18 במרץ קודם לדרגת קפטן (סרן) בגדוד רגלים שבפיקודו של הגנרל קולורדו וב-31 במרץ 1814 השתתף בכניסת הצבא האוסטרי המנצח לפריז. נשאר בבירת צרפת לכל משך השנים שנים 1815–1816. הוחזר אחר כך לשנתיים בווינה, שם התחיל לכתוב מחזות בשפה הגרמנית, בלי הצלחה מרובה.
ב-1818 חזר יושקיה להונגריה והתחתן עם מי שהייתה אשתו הראשונה, ארז'בט קאלאי. חיי הנישואין לא עלו יפה. אחרי הפרידה מאשתו, הסופר, הפרוד מאשתו, שהה באחוזת אביו בנאפקור, במחוז סאבולץ' שבצפון-מזרח הונגריה והתעמק בעיסוקיו הספרותיים. ב-1831 ביקר לראשונה בפשט. התיישב בה אחרי שנת 1824 ולעיתים שהה באחוזתו האחרת בטרנסילבניה, ביישוב בראניצ'קה (כיום - ברנישקה, ברומנית). התחיל להיו מעורב בחיים הפוליטיים ההונגריים ובשנת 1834 נכח בדיאטה הטרנסילבנית. ב-1834 המיר את דתו לנצרות רפורמית (קלוויניזם) והתיישב בפשט. רק בימי הקיץ נהג לגור באחוזה שבכפר סורדוק שבאזור סילאג' (בימינו - סלאז' ברומניה), ועסק בה בחקלאות, בכתיבה ובבילויים. בעקבותיו של מיהאי וסלני, ויתר לחלק גדול מהמסים שהאיכרים היו צריכים לשלם לו.
בעת שהותו בפשט סופרים ופוליטיקאים רבים שאותם פגש, התרשמו מאוד מטיוטות הרומנים הציג בפניהם ועודדו אותו לפרסמם. את שמו כסופר מוכשר קנה במידה רבה הודות לרומן ההיסטורי הרומנטי שלו, "אבאפי" (1836), הנחשב לרומן ההונגרי הראשון ושתיאר בצורה פלסטית את ההווי הטרנסילבני בימי מלכותו של השליט ז'יגמונד באטורי.
כסימן להכרת זכויותיו בספרות עמו, נבחר ל"אקדמיה ההונגרית להמדעים" ולחברה הספרותית ע"ש קישפלודי. בשנת 1841 כיהן כמנהל של אגודה זו ובשנת 1842 כסגן יושב הראש. בשנת 1842 השתתף שוב בדיאטה הטרנסילבנית, כנציג של המחוז סולנוק והביע בפורום זה את תמיכתו באיחוד המלא בין טרנסילבניה (שהונהגה על ידי מושלים אוסטריים) ובין הונגריה.
באותה שנה נשא לאישה את הברונית יוליה פודמניצקי, סופרת בעצמה, שהיה נשוי לה באושר עד סוף ימיו. יושיקה היה סופר מאוד פורה ועד לפריצת המהפכה בשנת 1848 כבר כתב כשישים רומנים, בנוסף למאמרים רבים.
מהפכת 1848 והיציאה לגלות

גם מתוקף מעמדו כחבר באצולה הגבוהה וכחבר בבית העליון של הפרלמנט ההונגרי, תמך יושיקה בתנועה המהפכנית הלאומית ההונגרית בשנים 1848-1849, עמדה שהשתקפה גם בכתביו ונבחר לוועד להגנה הלאומית ההונגרי. יחד עם הממשלה המהפכנית נדד מפשט לדברצן, אחר כך לארד ובסוף לסגד.
אחרי תבוסת הכוחות המהפכניים בוילאגוש (כיום שיריה, ברומניה), ב-13 באוגוסט 1849, הסתתר והצליח להימלט לניכר - קודם ללייפציג ודרזדן, ואחר כך לבריסל. בבלגיה חידש בעילום שם את פעילותו הספרותית. ב-1864 חזר חולה לדרזדן ונפטר שם בפברואר 1865.
מורשתו הספרותית

את שיריו הראשונים פרסם יושיקה בשנים 1828-1829 במגזין הספרותי "Felső- Magyarországi Minerva" ("מינרווה של הונגריה עלית"), תחת שם העט "גאבור מארושקזי" (Gábor Marosközi). יושיקה כתב רומנים היסטוריים ופוליטיים-חברתיים רבים, ברוח רומנטית, תחת השפעה מסוימת של וולטר סקוט. לצורך כתיבתם חקר בצורה יסודית את הכרוניקות של ארצו.
ספריו

1835 Irány (כיוון)
1835 Vázolatok (רישומים)
1836 Abafi (אבאפי)
1836 Zólyomi = (זוֹיוֹמי)
1837 Az utolsó Bátori ( הבאטורי האחרון)
1837 A könnyelműek
1839 A csehek Magyarországban /Korrajz első I. Mátyás király idejéből)(הצ'כים בהונגריה. בימי המלך מתיאש הראשון)
1842 Végnapok /Apokalyptikai novella (ימים אחרונים. נובלה אפוקליפטית)
1843 Zrínyi, a költő /Regényes krónika a tizenhetedik századból/ זריני, המשורר - רומן-כרוניקה על המאה ה-17 )
1844 A két Barcsai dráma  (שני הברצ'אי) - דרמה
1845 Ifjabb Békesi Ferenc kalandjai (הרפתקאותיו של פרנץ בקשי הצעיר)
1846 Diamante /Történeti vázlat a legújabb múltból (רשימה היסטורית מן העבר הכי חדש)
(MEK online)
1846 Akarat és hajlam (רצון ונטייה)
1847 Egy kétemeletes ház Pesten (בית עם שתי קומות בפשט)
1847 Jósika István (אישטוואן יושיקה)
1850 Die Familie Mailly  (משפחת מאיאי) (בגרמנית)
1852 Zur Geschichte des ungarischen Freiheitskampfes, קאסל
(על תולדות המאבק ההונגרי לחרות) בגרמנית
1853 Eszther  (אסתר)
1856 Pygmaleon vagy egy magyar család Párisban (פיגמליון או משפחה הונגרית בפריז)
1857 A rejtett seb (הפצע המוסתר)
1859 Visszhangok - (הדים)
II. Rákóczi Ferenc (פרנץ ראקוצי השני)
1863 Klára és Klári / regény az Anjou-királyok korából (קלרה וקלארי - רומן על ימי שושלת אנז'ו)
1864 Sziklarózsa /Regény Apafi Mihály erdélyi fejedelem korából/ (ורד הסלעים - רומן על ימי מיכאי אפאפי, שליט טרנסילבניה)
Végvárink - על תקופת מלכותו של גאבור בתלן
A gordiusi csomó (הקשר הגורדי)
A két mostoha שני אחים חורגים
Az élet útjai (דרכי החיים)
A nagyszebeni királybíró (שופט המלך בסיביו)
A tudós leánya (הנערה המלומדת)
A zöld vadász (הצייד הירוק)
A szegedi boszorkányok (המכשפות מסגד)
A két barát (שני הידידים)
Az első lépés veszélyei (סכנת הצעד הראשון)
Az emrődi kísértet (רוח הרפאים מאמרד)
Jő a tatár (באים הטטרים)
Két királynő (שתי מלכות)
Regényes képletek (נוסחאות רומנסקיות)
Várt leány várat nyer
Szív rejtelmei (תעלומות הלב)
Regegyöngyök מחרוזת מהאגדות
Idegen, de szabad hazában בניכר - אבל חופשי בביתי (מכתבים
הערות שוליים

↑  החל מהמאה ה-16 חלק מההונגרים בטרנסילבניה היו פרוטסטנטים קלוויניסטים
| --- | --- |
בקרת זהויות :  NLI: 987007286862505171  PLWABN: 9810576645205606  BnF: cb12176313p (data)  GND: 123011027  ISNI: 0000 0001 0855 6992  LCCN: n2001023804  NKC: xx0021366  NTA: 111398967  RERO: 02-A024351703  SUDOC: 190125845  VcBA: 495/201908  VIAF: 19720475   WorldCat (עם VIAF): 19720475
קונוורז'ן

| --- | --- |

עיצוב העטיפה: אמרי זרטל
 מידע כללי
 מאת:  רביב יצחקי
 שפת המקור:  עברית
 סוגה:  רומן
 הוצאה
 הוצאה:  כנרת זמורה ביתן
 תאריך הוצאה:  2012
 מספר עמודים:  429
 עורך:  מיכל שורץ
 קישורים חיצוניים
 הספרייה הלאומית:  003452154
קוֹנְוֶורְז'ן הוא רומן מאת רביב יצחקי בהוצאת כנרת זמורה ביתן 2012. זהו רומן בשפה העברית החושף את הנעשה מאחורי הקלעים של תעשיית הפורנו וההימורים באינטרנט. דוד רוזנטל, בביקורת על הספר באתר וואלה כותב:
קצת מוזר, אבל בעשרים שנות הקיום של האינטרנט (במתכונת שבה אנו מכירים אותו), לא נמצא כמעט אף רומן מכובד שיעסוק בנושא הזה ובמה שמסתתר מאחוריו. בדיוק מה שאמרו על אוננות עוד לפני עידן האינטרנט: כולם עושים את זה, אף אחד לא מדבר על זה. ...למרות הדומיננטיות הברורה הזו, איש כמעט לא העז להצביע על הפיל שעומד באמצע החדר. יצחקי עושה זאת, דרך מפרט מעניין של מושגים כמו אפיליאיישן, בוטים, קוד פתוח והמונח הנושא את שם הספר, קונוורז'ן.
במרכזו של הרומן, סיפור אהבתו של מאתיו אנדרסון, האקר אמריקאי צעיר מניו ג'רזי, ל'דאקי' -יפהפייה דקיקה ומיוחדת המופיעה בחדרי צ'אט-חי. באחד הלילות הוא מקליט באקראי את אהובתו נאנסת באכזריות על ידי שני גברים. אחרי האונס היא נעלמת ללא עקבות. הקובץ המוקלט הופך לראיה רבת ערך כאשר מתבררת זהותו של אחד האנסים.
כאן מתערבים כוחות גדולים ממנו: ה-CIA הנלחם ב-סחר בבני אדם ובהלבנות הון. חברות הימורים השייכות לאוליגרכים שחיי אדם חשובים בעיניהם כקליפת השום, ופוליטיקאים ציניים ומושחתים.
מאתיו יוצא להציל את אהובתו במסע חוצה יבשות, במהלכו פוגש טיפוסים אקסצנטריים, האקרים, סוכנים, פעילי או"ם, דוגמניות פורנו ואנשי מדיה, הוא מגלה אמיתות מפתיעות על עצמו ועל נסיבות חייו.
"קונוורז'ן" מתאר את התרבות הנסתרת של ההאקרים. האקרים שבנגוד לדעה הרווחת - אינם פושעים ורואים את עצמם כמקימי ומפתחי רשת האינטרנט כפי שאנחנו מכירים אותה היום. להאקרים, על פי הספר - שפה, סמלים וסולם ערכים ייחודי להם.
הספר מעלה שאלות בנושא אפשרות הקשר הווירטואלי בין אנשים. האם ניתן להתאהב במישהי או במישהו דרך "צ'אט"? מה ניתן לדעת על אנשים כפי שהם מציגים את עצמם ברשת? האם השפה המדוברת ברשת היא קריטריון לזהות?
שם הספר, קונוורז'ן, פירושו בעברית המרה שבשיווק אינטרנטי מתייחסת להמרת גלישת הגולשים לפעולות רווחיות עבור יוצרי האתר. בספר המילה קונוורז'ן מקבלת משמעויות נוספות, המתייחסות לתמורה שעוברים הגיבורים.
הערות שוליים

↑  דוד רוזנטל‏, "קונוורז'ן" של רביב יצחקי: עוסק בהיי טק ובלכלוך שמאחוריו, באתר וואלה, 26 באוגוסט 2012
קמרון הבריטית

קמרון הבריטית הייתה מנדט בריטי, טריטוריה בריטית במערב אפריקה, שכללה את צפון קמרון ואת דרום קמרון. כיום צפון קמרון מהווה חלקים ממדינות בורנו, אדאמאווה וטאראבה בניגריה,  והמדינה העצמאית בדרום קמרון קיבלה את השם אמבזוניה, ומהווה חלק מקמרון.
היסטוריה

האזור של קמרון של ימינו נתבע על ידי גרמניה כפרוטקטורט במהלך "המרוץ לאפריקה" בסוף המאה ה-19. הקיסרות הגרמנית כינתה את השטח קמרון הגרמנית.
היסטוריה > המנדט של חבר הלאומים

במהלך מלחמת העולם הראשונה נכבש האזור על ידי חיילים בריטים, צרפתים ובלגיים, ומנדט חבר הלאומים ניתן מאוחר יותר לבריטניה הגדולה וצרפת על ידי חבר הלאומים בשנת 1922. המנדט הצרפתי היה ידוע כקמרון הצרפתית והשטח הבריטי נוהל כשני אזורים, צפון קמרון ודרום קמרון. צפון קמרון הורכב משני חלקים שאינם רציפים, מחולקים בנקודה בה נפגשים גבולות ניגריה וקמרון. בשנות ה-30 של המאה ה-20, רוב האוכלוסייה הלבנה כללה גרמנים, שנכלאו במחנות בריטיים החל מיוני 1940. אוכלוסיית הילידים שמנתה 400,000 איש גילו מעט עניין בהתנדבות למען הכוחות הבריטיים; רק 3,500 גברים עשו זאת.
היסטוריה > טריטוריית נאמנות

כאשר חבר הלאומים חדל להתקיים בשנת 1946, רוב שטחי המנדט סווגו מחדש כטריטוריות הנאמנות של האומות המאוחדות, ומעתה נוהלו באמצעות מועצת הנאמנות של האו"ם. מטרת הנאמנות הייתה להכין את האדמות לעצמאות בסופו של דבר. האו"ם אישר את הסכמי הנאמנות לקמרונים הבריטיים שיישלטו על ידי בריטניה ב-6 בדצמבר 1946.
היסטוריה > עצמאות

קמרון הצרפתית הפכה לעצמאית, כקמרון ב-1 בינואר 1960, וניגריה תוכננה לקבל עצמאות מאוחר יותר באותה השנה, מה שעורר שאלה מה לעשות עם השטח הבריטי. לאחר דיון כלשהו (שנמשך מאז 1959), הוסכם על משאל עם שהתקיים ב-11 בפברואר 1961. אזור הצפון של הרוב המוסלמי בחר באיחוד עם ניגריה, ואזור הדרום הצביע להצטרף לקמרון.
צפון קמרון הפכה למחוז סרדונה בצפון ניגריה  ב-31 במאי 1961, ואילו דרום קמרון הפכה למערב קמרון, מדינה מכוננת ברפובליקה הפדרלית של קמרון, מאוחר יותר באותה שנה ב-1 באוקטובר 1961.
הערות שוליים

↑  El-Sudi, Ibrahim Tukur (2019-04-20). "The Nigerian States that Formed Parts of Northern Cameroons". PRNigeria News (באנגלית אמריקאית). נבדק ב-2020-04-25.
↑  Njung, George N. (2019-12-01). "The British Cameroons Mandate Regime: The Roots of the Twenty-First-Century Political Crisis in Cameroon". The American Historical Review (באנגלית). 124 (5): 1715–1722. doi:10.1093/ahr/rhz1025. ISSN 0002-8762.
↑  I.C.B Dear, ed, The Oxford Companion to World War II (1995) p 163
↑  Nohlen, D, Krennerich, M & Thibaut, B (1999) Elections in Africa: A data handbook, p177 ISBN 0-19-829645-2
↑  Parties and Politics in Northern Nigeria, Routledge, 1968, page 155
קמרון בין 1901–1972   קמרון הגרמנית   קמרון הבריטית   קמרון הצרפתית   רפובליקת קמרון
מטריצת הסנברג

באלגברה ליניארית, מטריצת הסנברג או מטריצה מצורת הסנברג (לפעמים נקראת מטריצת הסנברג עליונה) היא מטריצה ריבועית שיש לה אפסים החל מהאלכסון המשני התחתון השני ומטה.
לדוגמה:  {\begin{bmatrix}1&4&2&3\\3&4&1&7\\0&2&3&4\\0&0&1&3\\\end{bmatrix}}
או באופן כללי:
 {\begin{bmatrix}*&&\ldots &&*\\*&\ddots &\ddots &\ddots &\vdots \\0&\ddots &\ddots &\ddots &\vdots \\\vdots &&\ddots &\ddots &\vdots \\0&\ldots &0&*&*\\\end{bmatrix}}
תכונות

כל מטריצה ריבועית דומה למטריצה מצורת הסנברג
מטריצת הסנברג סימטרית (או הרמיטית) היא מטריצה תלת-אלכסונית
אם מכפילים מטריצת הסנברג עם מטריצה משולשית עליונה (לא חשוב מאיזה צד) התוצאה תהיה מטריצה מצורת הסנברג. תכונה זו גורמת לכך שיעיל מאוד להפעיל את אלגוריתם QR על מטריצות מסוג זה.
חישוב

לכל מטריצה   A בגודל   n\times n, באמצעות הצמדה במטריצת שיקוף האוסהולדר מתאימות ניתן למצוא את מטריצה מצורת הסנברג הדומה למטריצה   A. תהליך זה לוקח   {\mathcal {O}}(n^{3}) פעולות. דרך נוספת, בעלת זמן חישוב דומה היא באמצעות סיבובי גיבנס.
לקריאה נוספת

Trefethen, Lloyd N., and David Bau III. Numerical linear algebra. Vol. 50. Siam, 1997.
Stewart, Gilbert W. Matrix Algorithms: Volume II: Eigensystems. Society for Industrial and Applied Mathematics, 2001.
Golub, Gene H.; Van Loan, Charles F. (2013), Matrix Computations (4th ed.), Johns Hopkins, ISBN 978-1421407944.
מטריצת בלוקים אלכסונית

מטריצת בלוקים אלכסונית היא מטריצה אשר על האלכסון שלה מוצבים "בלוקים" שהם גם מטריצות (מסדר נמוך יותר), וכל שאר ערכי המטריצה הם אפסים.
דוגמה לכך היא צורת ז'ורדן או הצורה הרציונלית קנונית.
דוגמה

להלן דוגמה של מטריצה 4 על 4, שבנויה משני בלוקים 2 על 2 באלכסון:
סכום ישר

דרך נוספת לכתוב מטריצת בלוקים אלכסונית היא באמצעות סכום ישר של מטריצות הריבועיות:  {A}_{1}\oplus ...\oplus {A}_{k}.
פירוש הסימון הוא שמציבים את המטריצות  A_{1},...,A_{n} באלכסון של מטריצה אלכסונית בלוקים (לפי הסדר). כך למשל, בדוגמה לעיל ניתן לכתוב בקיצור  A\oplus B.
פעולות

חלק מן הפעולות הטבעיות על מטריצות ניתן לבצע בכל בלוק בנפרד.
עקבה (מאנגלית - Trace):  tr({A}_{1}\oplus ...\oplus {A}_{k})=tr({A}_{1})+...+tr({A}_{k}).
דטרמיננטה:  det({A}_{1}\oplus ...\oplus {A}_{k})=det({A}_{1})\cdot ...\cdot det({A}_{k}).
מטריצה הופכית -  {({A}_{1}\oplus ...\oplus {A}_{k})}^{-1}={{A}_{1}}^{-1}\oplus ...\oplus {{A}_{k}}^{-1}.
נוסחאות אלו עוזרות בחישובים מסוימים, כמו חישוב הפולינום האופייני של מטריצה - מכפלת הפולינום האופייניים של המטריצות באלכסון; והפולינום המינימלי - הכפולה המשותפת המינימלית של הפולינומים המינימליים בבלוקים.
ראו גם

מטריצת בלוקים
מנחם כהן (חבר הכנסת)

ערך זה עוסק בחבר כנסת מטעם מפא"י. אם התכוונתם לחבר הכנסת מטעם המערך, ראו .
מנחם כהן (5 ביולי 1922 – 11 במרץ 1975) היה חבר הכנסת מטעם מפא"י ומפלגת העבודה.
כהן נולד בירושלים. היה פעיל בתנועת הנוער העובד. באמצע שנות הארבעים החל לפעול במוסדות מפא"י. היה ממארגני עלייה ב` של ילדים ונוער מסוריה. ניהל את מחלקת השכונות במועצת פועלי תל אביב. היה חבר במועצת העיר תל אביב. לכנסת הראשונה נכנס ב-19 במאי 1951, במקומו של דוד רמז, שנפטר, מטעם מפא"י, לאחר שהוצב במקום ה-79 ברשימת מפא"י ולאחר סדרה ארוכה של התפטרויות מהרשימה לכנסת.
בשנים 1959–1974 כיהן כחבר הכנסת מהכנסת הרביעית עד הכנסת השביעית מטעם מפא"י ומפלגת העבודה.
מייבש כלים

מייבש כלים בבית פיני
מייבש כלים מורכב מכמה מדפים במטבח, שממוקמים מעל הכיור, עם תחתית פתוחה ומדפים עשויים חוט פלדה, כדי לאפשר לכלים שטופים שהונחו בפנים לטפטף לכיור ולהתייבש באוויר.
בעוד שההיסטוריה המתועדת של הרעיון ידועה משנת 1876 עם בקשת פטנט על ידי ממציא אמריקאי צ'נדלר ושתי, הרעיון זכה לפופולריות בפינלנד בשנות הארבעים של המאה ה-20 על ידי מייג'ו גבהרד, ראש מחלקת משק הבית בפינלנד.
גם גבהרד יצרה ארון ליבוש כלים בשנת 1930. המניע של גבהרד היה כדי לחסוך זמן ומאמץ של נשים; על פי חישוביה עקרת בית פינית השקיעה 30,450 שעות מחייה בשטיפת כלים, וארון ייבוש הכלים הביא לחיסכון בזמן של 50 אחוזים.
גבהרד פיתחה את ארון ייבוש הכלים ב -1944 וב-1945, והמכון החל לייצר את הארונות ולמכור את העיצוב בשנת 1945. ארונות אלה היו עשויים לגמרי מעץ, ועשויים רק בשני גדלים. סטורה אנסו החלה בייצור תעשייתי של הארונות בשנת 1948, ובשנת 1954 הוצג מתלה מחוט פלדה מצופה פלסטיק. מדידות הארונות תוקנו בשנת 1982. ארונות ייבוש כלים הפכו לאביזר סטנדרטי כמעט בכל בית פיני.
קלאו אפור

| קלאו אפור |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קלאונאים
תת־סדרה:: תרופודה
משפחה:: קלאוניים
סוג:: קלאו אפור
מינים
 קלאו סרי לנקה אפור  קלאו מלבר אפור  קלאו אפור הודי
שם מדעי
 Ocyceros ‏יום, 1873

קלאו אפור (שם מדעי: Ocyceros) הוא סוג הכולל 3 מיני עופות קלאו, החיים בדרום-מזרח אסיה והודו. כפי ששמם מרמז נוצותיהם אפורות ומקוריהם קטנים יחסית לשאר מיני הקלאו.
מינים

קלאו סרי לנקה אפור (Ocyceros gingalensis)
קלאו מלבר אפור (Ocyceros griseus)
קלאו אפור הודי (Ocyceros birostris)
קבוצה חברתית

קבוצה חברתית
קבוצה היא סוג ייחודי של התארגנות חברתית בעלת כמה תכונות אופייניות כמו: יחסי גומלין, מטרה משותפת וזהות קבוצתית.
הגדרה

מושג הקבוצה מוכר בפסיכולוגיה חברתית ובפסיכולוגיה קבוצתית וארגונית.
כאשר בוחנים קבוצות שונות ניתן לראות שיש ביניהן הבדלים רבים, ועם זאת יש להן גם מאפיינים משותפים המייחדים אותן כיישות חברתית. לקבוצה הגדרות רבות, כגון:
קבוצה מתקיימת כאשר שני אנשים או יותר מגדירים עצמם כחברים בה, וקיומה מוכר על ידי לפחות אדם אחד אחר.
קבוצה היא אוסף של פרטים בעלי קשרים זה עם זה ההופכים אותם לתלויים זה בזה באורח משמעותי.
על מנת שאוסף פרטים ייחשב כקבוצה חייבת להיות ביניהם אינטראקציה; עליהם להיות מצויים במידה מסוימת של קשר זה עם זה; צריכה להיות ביניהם תלות הדדית באופן כזה שכל חבר בקבוצה משפיע על זולתו ומושפע ממנו.
קבוצה היא מספר אנשים המתקשרים זה עם זה לרוב לפרק זמן ממושך, ושמספרם נמוך מספיק כך שכל חבר בקבוצה יהיה מסוגל לתקשר עם כל האחרים פנים אל פנים.
קבוצה היא יחידה חברתית המורכבת ממספר פרטים בעלי סטטוס ויחסים תפקידיים מוגדרים פחות או יותר, המחזיקים מערך של ערכים ונורמות המווסתים את התנהגות החברים, לפחות בכל הנוגע לקבוצה.
ניתן לסכם הגדרות כדלקמן: "קבוצה היא מספר אנשים שאופי ההתייחסות ביניהם מבחין אותם מכל האחרים". קבוצה יכולה להיווצר באופן ספונטני או מתוכנן, כאשר ייווצרו אצל שלושה אנשים או יותר מרחב תפיסתי משותף וייצוג פנימי הדדי, אליהם תילווה תלות הדדית, קשרים רגשיים ופעילות גומלין. נכון יהיה להציג את מושג הקבוצה על פני רצף, כעוצמת "הקבוצתיות" תיקבע על פי אינטנסיבית הקשר והתלות הדדית בין חברי הקבוצה.
השתייכות לקבוצה

השתייכות של אדם לקבוצה אינה סובייקטיבית - האדם אינו מחליט בעצמו האם הוא שייך לקבוצה או לא, מכיוון שחברי הקבוצה עשויים שלא לקבל את האדם אליה, למשל. ההשתייכות לקבוצה גם אינה אובייקטיבית - היא אינה בלתי תלויה בדעותיהם של אנשים. ההשתייכות לקבוצה היא אינטרסובייקטיבית - היא תלויה בשילוב החלטות סובייקטיביות של מספר אנשים.
קבוצות חברתיות עשויות להתבסס על אינטרס משותף, ערכים דומים ואף קרבה משפחתית, אך עצם קיומו של מאפיין כזה אינו מספיק - על המאפיין להיתפס כמאפיין מהותי לזהותו של החבר בקבוצה, וככזה שמבדיל אותו מאחרים, חסרי מאפיין זה. כך, בארצות הברית של ימינו, היותו של אדם בעל שיער ג'ינג'י אינו גורם לשיוכו לקבוצה חברתית כלשהי, אך צבע עור כהה במיוחד יגרום לשיוכו לקבוצת האפרו-אמריקאים, שיוך בעל משמעויות חברתיות עמוקות עבור האדם וצורת חייו.
קבוצת השתייכות וקבוצת התייחסות מיוחדת

ניתן לסווג קבוצות לקבוצת השתייכות והתייחסות.
קבוצת השתייכות היא קבוצה שהפרט משתייך אליה. כל אדם חבר במהלך חייו במספר רב של קבוצות. כל קבוצה שאליה הוא משתייך דורשת מידה מסוימת של קונפורמיות, והתנהגות שתהיה תואמת לערכים ולנורמות של הקבוצה. למשל, ילד המשתייך לקבוצת התלמידים - בכיתה יש ציפייה חברתית ממנו לשבת בצורה מסוימת, לדבר כשניתנת הרשות לכך וכו'; אותו ילד שחבר בקבוצת כדורגל מצופה להתנהגות מסוימת מבחינת התלבושת, האימונים, הציות למאמן וכו'.
קבוצת התייחסות היא קבוצה שהפרט לא חבר בה אבל היא משפיעה על התנהגותו. למשל, קבוצת התייחסות נורמטיבית - הפרט לא חבר בה אבל הוא מאמץ את הנורמות והערכים שלה, אפילו במחיר עזיבת קבוצת ההשתייכות שלו (לדוגמה מהגרים שמגיעים למדינה אחרת ומעוניינים להשתלב בחברה החדשה ולאמץ את הנורמות שלה).
ראו גם

קבוצת פנים וקבוצת חוץ
אווירה קבוצתית
קבוצת השווים
המעמד היצירתי
הערות שוליים

↑  מהי קבוצה, באתר קבוצה בסוציולוגיה
↑  Brown, R., Group Processes: Dynamics Within and Between Groups, New York: Blackwell, 1988
↑  Cartwright, D. and Zander, A., Group Dynamics: Research and Theory, New York: Harper and Row, 1968
↑  Hare, P. A., Handbook of Small Group Research, New York: Free Press, 1976
↑  Shaw, M. E., Group Dynamics: The Psychology of Small Group Behavior, MacGraw-Hill, 1981
↑  Homans, G. C., The Human Group, New York: Harcourt, Brace and World, 1950
↑  Sherif, M. and Sherif, C. W. (1973), Acceptable and Unacceptable Behaviour Defined by Group Norms", chapter 16 in: Argyle, M. (ed), Social Encounters. Penguin.
↑  רוזנוסר, נץ ונתן, ל. 1997. "קבוצה מהי - מושגי יסוד בפסיכולוגיה חברתית". בתוך: הנחיית קבוצות: מקראה, עורכים נאוה רוזנוסר ולירון נתן. הוצאת המרכז לחינוך קהיתי ע"ש חיים ציפורי, ירושלים.
| --- | --- |
בקרת זהויות :  NLI: 987007551159305171  BNE: XX525192  BnF: cb11977792d (data)  GND: 4022378-4  LCCN: sh85123946  NARA: 10644072  NDL: 00571895  NKC: ph125811
קלאו הקרן

| קלאו הקרן |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קלאונאים
תת־סדרה:: תרופודה
משפחה:: קלאוניים
סוג:: קלאו הקרן
שם מדעי
 Bycanistes ‏קבאניס והיינה, 1860

קלאו הקרן (שם מדעי: Bycanistes) הוא סוג של עופות טרופיים ממשפחת הקלאוניים.
עופות אלה חיים באפריקה הטרופית ובתוכו 5 מינים אוכלי פירות בעלי מקורים גדולים וחלולים המזכירים צורת קרניים כפולות. הם בינוניים עד גדולים בגודל וצבעם העיקרי שחור או אפור כהה עם מקורים כסופים. לרבים מבני הסוג ישנם גם גדילים כפולים על המקור.
הם חיים בעיקר ביערות טרופים.
מינים

קלאו מחצצר (Bycanistes bucinator)
קלאו דו גוני (Bycanistes subcylindricus)
קלאו מחלל (Bycanistes fistulator)
קלאו חום-לחיים (Bycanistes cylindricus)
קלאו כסוף קרן (Bycanistes brevis)
קומאיאגואה

קומאיאגואה (בספרדית: Comayagua) היא בירת מחוז קומאיאגואה בהונדורס. קומאיגואה נמצאת במרכז הונדורס, במרחק של כ-80 קילומטרים מבירת המדינה טגוסיגלפה.
היסטוריה

הקונקיסטאדור הספרדי אלונסו דה קאסרס ייסד את העיר ב-1537 תחת השם "סנטה מריה דה לה נואבה ואיאדוליד", אך קומאיאגואה, השם הילידי של המקום, הוא זה שהשתרש. קומאיאגואה קיבלה מעמד של עיר מפליפה השני, מלך ספרד, ב-1557 והיא הייתה בירת אזור הונדורס של ימינו במשך רוב התקופה הקולוניאלית.
לאחר קבלת העצמאות מספרד ופרישת הפרובינציות המאוחדות של מרכז אמריקה מהאימפריה המקסיקנית הראשונה ב-1823, העיר שימשה כבירת מדינת הונדורס, שהייתה חלק מהפרובינציות המאוחדות של מרכז אמריקה.
הפרובינציות המאוחדות של מרכז אמריקה התפרקו והונדורס הפכה למדינה עצמאית לחלוטין ב-1838, כשקומאיאגואה משמשת כבירתה. עם זאת, בשנים שלאחר מכן הבירה עברה הלוך ושוב בין קומאיאגואה וטגוסיגלפה עד שלבסוף היא התקבעה בטגוסיגלפה ב-1880.
כלכלה

העיר נמצאת במרכז הדרך בין טגוסיגלפה וסן פדרו סולה, שני המרכזים הכלכליים החשובים במדינה, מה שתורם למצבה הכלכלי של העיר. הכלכלה המקומית מתבססת על חקלאות, הכוללת גידול תירס, אורז, שעועית, קפה, דורה וסויה, תעשייה ותיירות.